ലോര്ഡ്സില് ഐതിഹാസിക വിജയം കുറിച്ച് ഇന്ത്യ ഇംഗ്ലണ്ടിനെ 120 റണ്സിന് എറിഞ്ഞിട്ട് പേസര്മാര് ആതിഥേയരെ കീഴടക്കിയത് 151 റണ്സിന് സിറാജിന് നാല് വിക്കറ്റ് ബാറ്റിംഗിലും ബൗളിംഗിലും വീരോചിത പോരാട്ടവുമായി ഷമിയും ബുമ്രയും കെ എല് രാഹുല് കളിയിലെ താരംപരമ്ബരയില് ഇന്ത്യ മുന്നില് ലോര്ഡ്സ്: ടെസ്റ്റ് ക്രിക്കറ്റിന്റെ എല്ലാ മനോഹാരിതയും, വീറും വാശിയും നിറഞ്ഞുനിന്ന മത്സരത്തില് വീരോചിത പോരാട്ടത്തിലൂടെ ഐതിഹാസിക വിജയം കുറിച്ച് ടീം ഇന്ത്യ. ക്രിക്കറ്റിന്റെ മെക്കയായ ലോര്ഡ്സില് തോല്വിയുടെ വക്കില് നിന്നും പൊരുതിക്കയറിയാണ് 151 റണ്സിന്റെ അവിസ്മരണീയ ജയം വിരാട് കോലിയും സംഘവും സ്വന്തമാക്കിയത്. 1983 ല് ഇന്ത്യന് നായകന് കപില്ദേവ് രാംലാല് നികുഞ്ജ് ലോകകിരീടം ഏറ്റുവാങ്ങിയ കളിത്തട്ടിലില് മറ്റൊരു ഐതിഹാസിക വിജയം ഇന്ത്യ കുറിക്കുന്നതിനാണ് ക്രിക്കറ്റ് ലോകം സാക്ഷ്യം വഹിച്ചത് ഇന്ത്യ ഉയര്ത്തിയ 272 റണ്സ് വിജയലക്ഷ്യം പിന്തുടര്ന്ന ഇംഗ്ലണ്ട് 51.5 ഓവറില് 120 റണ്സിന് എല്ലാവരും പുറത്തായി. ഇതോടെ അഞ്ച് ടെസ്റ്റുകള് ഉള്പ്പെടുന്ന പരമ്ബരയില് ഇന്ത്യ 10ന് മുന്നിലെത്തി. നാലു വിക്കറ്റ് വീഴ്ത്തിയ മുഹമ്മദ് സിറാജ്, മൂന്നു വിക്കറ്റ് പിഴുത ജസ്പ്രീത് ബുമ്ര, രണ്ടു വിക്കറ്റ് വീഴ്ത്തിയ ഇഷാന്ത് ശര്മ, ഒരു വിക്കറ്റ് വീഴ്ത്തിയ മുഹമ്മദ് ഷമി എന്നിവര് ചേര്ന്നാണ് ലോര്ഡ്സില് ഇന്ത്യയ്ക്ക് ചരിത്ര വിജയമൊരുക്കിയത്. ഒന്നാം ഇന്നിങ്സില് തകര്പ്പന് സെഞ്ചുറിയിലൂടെ ഇന്ത്യന് ഇന്നിങ്സിന് കരുത്ത് പകര്ന്ന ലൊകേഷ് രാഹുലാണ് കളിയിലെ താരം. സ്കോര് ഇന്ത്യ 364, 2988, ഇംഗ്ലണ്ട് 391, 120. ആറിന് 181 റണ്സുമായി അവസാന ദിനം ബാറ്റിങ് പുനരാരംഭിച്ച ഇന്ത്യയെ, അവിശ്വസനീയ ചെറുത്തുനില്പ്പിലൂടെ മികച്ച ലീഡിലേക്കു നയിച്ച മുഹമ്മദ് ഷമി ജസ്പ്രീത് ബുമ്ര സഖ്യത്തിന്റെ ബാറ്റിങ് പ്രകടനത്തിനും കൊടുക്കണം കയ്യടി. പിരിയാത്ത ഒന്പതാം വിക്കറ്റില് 120 പന്തില് 89 റണ്സ് കൂട്ടിച്ചേര്ത്ത ഇവരുടെ മികവില് ഇന്ത്യ എട്ടു വിക്കറ്റ് നഷ്ടത്തില് 298 റണ്സെടുത്ത് രണ്ടാം ഇന്നിങ്സ് ഡിക്ലയര് ചെയ്തിരുന്നു. 272 റണ്സ് വിജയലക്ഷ്യവുമായി ഇറങ്ങിയ ഇംഗ്ലണ്ടിന്റെ ഓപ്പണര്മാരെ വെറും ഒരു റണ്ണിനിടെ പുറത്താക്കി ഇരുവരും ബോളിങ്ങിലും ഇന്ത്യന് വിജയക്കുതിപ്പിന് ഇന്ധനമേകി. 60 പന്തില് അഞ്ച് ഫോറുകള് സഹിതം 33 റണ്സെടുത്ത ക്യാപ്റ്റന് ജോ റൂട്ടാണ് ഇംഗ്ലണ്ടിന്റെ ടോപ് സ്കോറര്. 96 പന്തില് മൂന്നു ഫോറുകള് സഹിതം 25 റണ്സുമായി ചെറുത്തുനിന്ന ജോസ് ബട്ലര് ഒന്പതാമനായി പുറത്തായത് വഴിത്തിരിവായി. മുഹമ്മദ് സിറാജിന്റെ പന്തില് ഋഷഭ് പന്ത് ക്യാച്ചെടുത്തു. 42 പന്തില് രണ്ടു ഫോറുകള് സഹിതം 13 റണ്സെടുത്ത മോയിന് അലി, 35 പന്തില് ഒന്പതു റണ്സെടുത്ത ഒലി റോബിന്സണ് എന്നിവരുടെ ചെറുത്തുനില്പ്പും ഇന്ത്യന് വിജയം വൈകിച്ചു. അതേസമയം, റോറി ബേണ്സ് 0, ഡൊമിനിക് സിബ്ലി 0, ഹസീബ് ഹമീദ് 9, ജോണി ബെയര്സ്റ്റോ 2, സാം കറന് 0, ജയിംസ് ആന്ഡേഴ്സന് 0 എന്നിവര് നിരാശപ്പെടുത്തി. മുഹമ്മദ് സിറാജ് 10.5 ഓവറില് 32 റണ്സ് വഴങ്ങിയാണ് നാലു വിക്കറ്റ് വീഴ്ത്തിയത്. ബുമ്ര 15 ഓവറില് 33 റണ്സ് വഴങ്ങി മൂന്നും ഇഷാന്ത് 10 ഓവറില് 13 റണ്സ് വഴങ്ങി രണ്ടും വിക്കറ്റ് വീഴ്ത്തി. ഷമി 10 ഓവറില് 13 റണ്സ് വഴങ്ങി ഒരു വിക്കറ്റും സ്വന്തമാക്കി. ആവേശം അവസാന മണിക്കൂറിലേക്ക് നീണ്ട അഞ്ചാം ദിനം തുടങ്ങുമ്ബോള് ഇംഗ്ലണ്ടിനായിരുന്നു ജയസാധ്യത. തുടക്കത്തിലെ റിഷഭ് പന്തിനെ നഷ്ടമായതോടെ ജയമുറപ്പിച്ച ഇംഗ്ലണ്ടിനെ ഞെട്ടിച്ച് ഇന്ത്യ വാലില് കുത്തി തല ഉയര്ത്തി. മുഹമ്മദ് ഷമിയുടെയും ജസ്പ്രീത് ബുമ്രയുടെയും പോരാട്ടവീര്യത്തില് തോല്ക്കില്ലെന്ന് ഉറപ്പിച്ച ഇന്ത്യ പിന്നീട് ജയത്തിലേക്ക് പന്തെറിഞ്ഞു. അവസാന മണിക്കൂര് വരെ സമനിലക്കായി പൊരുതിയ ഇംഗ്ലണ്ടിനെ ഒടുവില് പേസ് കരുത്തില് എറിഞ്ഞിട്ട് ഇന്ത്യ ജയം കൈപ്പിടിയിലൊതുക്കി. 272 റണ്സ് വിജയലക്ഷ്യം പിന്തുടര്ന്ന ഇംഗ്ലണ്ടിനെ തുടക്കത്തിലെ ഞെട്ടിച്ചാണ് ജസ്പ്രീത് ബുമ്രയും മുഹമ്മദ് ഷമിയും തുടങ്ങിയത്. ബുമ്രയുടെയും ഷമിയുടെയും ആദ്യ രണ്ടോവറില് തന്നെ ഓപ്പണര്മാരായ റോറി, ബേണ്സും0, ഡൊമനിക് സിബ്ലിയും0 ഡ്രസ്സിങ് റൂമില് തിരിച്ചെത്തി. ഹസീബ് ഹമീദിനെ9 കൂട്ടുപിടിച്ച് ക്യാപ്റ്റന് ജോ റൂട്ട് ഇംഗ്ലണ്ടിന്റെ വിക്കറ്റ് വീഴ്ച തടയാന് ശ്രമിച്ചെങ്കിലും ഹമീദിനെ വിക്കറ്റിന് മുന്നില് കുടുക്കി ഇഷാന്ത് ശര്മ ആ പ്രതീക്ഷ പൊളിച്ചു. ചായക്ക് ടൊത്തു മുമ്ബുള്ള അവസാന പന്തില് ജോണി ബെയര്സ്റ്റോയെ കൂടി വിക്കറ്റിന് മുന്നില് കുടുക്കി ഇഷാന്ത് ഏല്പ്പിച്ച ഇരട്ടപ്രഹരത്തില് ഇംഗ്ലണ്ട് പിന്നീട് കരകയറിയില്ല. ജോ റൂട്ടിന്റെ ബാറ്റിംഗിലായിരുന്നു ഇംഗ്ലണ്ടിന്റെ പ്രതീക്ഷകളത്രയും. എന്നാല് ചായക്കുശേഷമുള്ള ആദ്യ ഓവറില് തന്നെ റൂട്ടിനെ വേരോടെ പിഴുത് സ്ലിപ്പില് വിരാട് കോലിയുടെ കൈകകളിലെത്തിച്ച് ബുമ്ര ആ പ്രതീക്ഷയും എറിഞ്ഞിട്ടു. ജോസ് ബട്ലര് തുടക്കത്തിലെ നല്കിയ ക്യാച്ച് കോലി കൈവിട്ടെങ്കിലും മറുവശത്ത് മൊയിന് അലിയെയും സാം കറനെയും നിലയുറപ്പിക്കാന് അനുവദിക്കാതെ മുഹമ്മദ് സിറാജ് ഇന്ത്യയെ വിജയത്തോടെ അടുപ്പിച്ചു. നേരത്തെ, ടെസ്റ്റ് കരിയറിലെ രണ്ടാമത്തെ മാത്രം അര്ധസെഞ്ചുറി കണ്ടെത്തിയ മുഹമ്മദ് ഷമി, ഉറച്ച പിന്തുണ നല്കിയ ജസ്പ്രീത് ബുമ്ര എന്നിവരുടെ മികവിലാണ് ലോര്ഡ്സ് ടെസ്റ്റില് ഇംഗ്ലണ്ടിനു മുന്നില് ഇന്ത്യ 272 റണ്സ് വിജയലക്ഷ്യം ഉയര്ത്തിയത്. ഉച്ചഭക്ഷണത്തിനു തൊട്ടുപിന്നാലെ 109.3 ഓവറില് എട്ടിന് 298 റണ്സുമായി ഇന്ത്യ രണ്ടാം ഇന്നിങ്സ് ഡിക്ലയര് ചെയ്യുകയായിരുന്നു. ഷമി 56 റണ്സോടെയും ബുമ്ര 34 റണ്സോടെയും പുറത്താകാതെ നിന്നു. പിരിയാത്ത ഒന്പതാം വിക്കറ്റില് ഇരുവരും കൂട്ടിച്ചേര്ത്തത് 120 പന്തില് 89 റണ്സ്. ഒരുവേള 200 റണ്സ് ലീഡിനുള്ളില് ഒതുങ്ങുമെന്ന് കരുതിയ ഇന്ത്യയെ, ഒന്പതാം വിക്കറ്റില് സെഞ്ചുറിയുടെ വക്കോളമെത്തിയ കൂട്ടുകെട്ടിലൂടെയാണ് ഷമിയും ബുമ്രയും ചേര്ന്ന് രക്ഷപ്പെടുത്തിയത്. ഇന്ത്യയ്ക്ക് മത്സരത്തിലാകെ 271 റണ്സ് ലീഡായി. മത്സരത്തിലാകെ 70 പന്തുകള് നേരിട്ട ഷമി ആറു ഫോറും ഒരു സിക്സും സഹിതമാണ് 56 റണ്സെടുത്തത്. മോയിന് അലിക്കെതിരെ തുടര്ച്ചയായ പന്തുകളില് ഫോറും സിക്സും നേടിയാണ് ഷമി ഐതിഹാസികമായി അര്ധസെഞ്ചുറി പിന്നിട്ടത്. 64 പന്തുകള് നേരിട്ട ബുമ്ര മൂന്നു ഫോറുകളോടെ 34 റണ്സുമെടുത്തു. ടെസ്റ്റ് കരിയറില് ഇരുവരുടെയും ഏറ്റവും മികച്ച സ്കോറുകളാണിത്. ഋഷഭ് പന്ത് 46 പന്തില് 22, ഇഷാന്ത് ശര്മ 24 പന്തില് 16 എന്നിവരാണ് ഇന്ന് പുറത്തായ ഇന്ത്യന് ബാറ്റ്സ്മാന്മാര്. 146 പന്തില് അഞ്ച് ഫോറുകളോടെ 61 റണ്സെടുത്ത വൈസ് ക്യാപ്റ്റന് അജിന്ക്യ രഹാനെ തന്നെയാണ് ഇന്ത്യയുടെ ടോപ് സ്കോറര്. കെ.എല്. രാഹുല് 3, രോഹിത് ശര്മ 21, ചേതേശ്വര് പൂജാര 45, വിരാട് കോലി 20, രവീന്ദ്ര ജഡേജ 3 എന്നിവരാണ് നാലാം ദിനം പുറത്തായ മറ്റു ബാറ്റ്സ്മാന്മാര്. ഇംഗ്ലണ്ടിനായി മാര്ക്ക് വുഡ് മൂന്നു വിക്കറ്റ് വീഴ്ത്തി. 18 ഓവറില് 51 റണ്സ് വഴങ്ങിയാണ് വുഡ് മൂന്ന് വിക്കറ്റ് സ്വന്തമാക്കിയത്. മോയിന് അലി, ഒലി റോബിന്സണ് എന്നിവര് രണ്ടു വിക്കറ്റ് വീതം സ്വന്തമാക്കി. സാം കറന് ഒരു വിക്കറ്റ് ലഭിച്ചു. 14 റണ്സുമായി ഇന്ന് ബാറ്റിങ് പുനരാരംഭിച്ച പന്ത് ഒരു ബൗണ്ടറി നേടി പ്രതീക്ഷ നല്കിയെങ്കിലും, അധികം വൈകാതെ റോബിന്സണ് രണ്ടാം ഇന്നിങ്സിലെ ആദ്യ വിക്കറ്റ് സമ്മാനിച്ച് പുറത്തായി. 46 പന്തില് ഒരേയൊരു ഫോര് സഹിതമാണ് പന്ത് 22 റണ്സെടുത്തത്. ബൗണ്ടറികള് കണ്ടെത്തി പ്രതീക്ഷ നല്കിയ ഇഷാന്ത് ശര്മയെ റോബിന്സണ് എല്ബിയില് കുരുക്കി. 24 പന്തില് രണ്ടു ഫോറുകളോടെ 16 റണ്സെടുത്ത ഇഷാന്ത് എല്ബി തീരുമാനം റിവ്യൂ ചെയ്തെങ്കിലും ഫലമുണ്ടായില്ല. ഇതിനു പിന്നാലെയാണ് ഇന്ത്യയുടെ രക്ഷകരായി ബുമ്ര ഷമി സഖ്യം അര്ധസെഞ്ചുറി കൂട്ടുകെട്ട് കണ്ടെത്തിയത്. Stories you may Like